Diari Oficial de la Generalitat Valenciana


Sumari del DOGV 6141, del 10-11-2009 (2009/12882)

Informació pública del Projecte de Modificació Puntual de les Normes Subsidiàries de Planejament d'Estivella Núm. 8.
--------------------------------------------------------------------------------------------------------------------

### Dades del document

Número de DOGV
:   6141

Data del DOGV
:   10-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/12325


Data del document
:   03-11-2009

Organisme emissor
:   Ajuntament d'Estivella

Tipus de document
:   Instrucció

Descriptors 

:   * Estivella
    * pla d'urbanisme
    * administració local

Informació pública del Projecte de Modificació Puntual de les Normes Subsidiàries de Planejament d'Estivella Núm. 8. [2009/12402]  
Pel Ple de la corporació municipal, en sessió celebrada el dia 30 d'octubre d'enguany, es va adoptar, per unanimitat dels assistents, l'acord següent:  
«Vista la memòria justificativa de la modificació puntual de les normes subsidiàries de planejament d'Estivella (aprovades definitivament per acord de la Comissió Territorial d'Urbanisme de València de data 18 de juliol de 1996) redactada per l'oficina tècnica municipal, i que afecta únicament les zones qualificades pel planejament actual com a ZR1-cascos històrics i ZR2- residencial entre mitgeres.   
Atés que en la dita memòria queda justificada la conveniència d'aprovar la modificació proposada, amb la qual es pretén únicament modificar la part de la documentació escrita de les normes urbanístiques vigents, corresponent a l'articulat, fixant la nova redacció dels articles 121, 180 i 186, conforme a l'informe emés pels servicis tècnics municipals, expressat a continuació  
Introducció:  
El municipi d'Estivella està actualment regulat per les normes subsidiàries de planejament d'àmbit local, document que va tindre la seua aprovació definitiva per la Comissió Territorial d'Urbanisme de València, el dia 18 de juliol de 1996.  
Després d'esta aprovació i a causa de circumstàncies d'interés general per al municipi, s'han redactat diverses modificacions puntuals a les esmentades NNSS.  
Amb el present document es proposa la denominada modificació puntual número 8 de les vigents normes subsidiàries, pel que fa exclusivament a la regulació de l'estètica dels edificis: tancaments en l'àmbit que es delimita.  
Àmbit de la modificació puntual de les normes urbanístiques:  
La present modificació puntual número 8 afecta únicament les zones qualificades pel planejament actual en sòl urbà com a ZR3.  
Antecedents:  
La regulació dels tancaments de solars està regulada en les vigents NNSS d'Estivella a través de l'articulat següent:  
- De manera general en el títol III: normes generals d'edificació. Capítol tercer: condicions de volum i forma dels edificis. Secció quinta: de l'estètica dels edificis. Article 133: tancaments.  
- Específicament en el títol V: normes especifiques de les zones de qualificació urbanística. Capítol segon: zones en sòl urbà. Secció tercera: zona ZR3-ordenació per edificació aïllada en parcel·la. Apartat 2. Normes particulars de zona ZR3. Comuns per a les subzones ZR3.1, ZR3.2 i ZR3.3. Article 194: condicions d'ocupació de la parcel·la. Paràgraf 7, a), b).  
Proposta de la modificació:  
La tramitació del present expedient pretén únicament modificar la part de la documentació de les normes urbanístiques vigents, corresponent a l'articulat, fixant la nova redacció de l'article 194 com seguix:  
Desenvolupament de l'articulat actual i proposat:  
Article 194. Condicions d'ocupació de parcel·la  
(article actual)  
1. El percentatge d'ocupació màxim de parcel·la es determina en les normes particulars de cada subzona.  
2. El percentatge d'ocupació es determinarà dividint l'àrea tancada per la projecció ortogonal sobre un pla horitzontal de tot el volum de l'edificació, o la suma dels volums, si és el cas, inclosos els cossos ixents, per la superfície total de la parcel·la.  
3. Les plantes de soterranis podran sobrepassar les alineacions de la volada de l'edifici situat sobre ells, sempre que es projecten terrasses a l'exterior descobertes sobre estos, o es garantisca l'adequat tractament com a espai enjardinat. En cap cas podrà ocupar-se d'esta manera més d'un 30% de l'espai de lliure de parcel·la resultant del paràmetre d'ocupació màxima de parcel·la.  
4. Les separacions mínimes dels cossos d'edificació a límits es fixen en les normes particulars de cada subzona.  
Les instal·lacions de frontons no podran adossar-se als límits de parcel·la, havent de separar-se d'esta una distància almenys igual a la seua altura màxima, excepte acord exprés amb el propietari limítrof davant de notari, previ a la concessió de llicència.  
5. Les plantes de soterranis hauran de tindre, així mateix, les separacions a límits assenyalats per a l'edificació, excepte la zona que done accés des de l'exterior al soterrani, que podrà adossar-se als límits de parcel·la, sempre que la superfície total ocupada en la dita zona, inclosa la rampa d'accés, no supere el 15% de la superfície lliure de parcel·la resultant del paràmetre d'ocupació màxima de parcel·la.  
6. En els casos en què siga necessària l'anivellació del terreny en terrasses, a causa del pendent d'este, es disposaran atenent les condicions següents:  
a) Les plataformes d'anivellació al costat de límits hauran de disposar-se de manera que no se situen a més d'1,50 metres per damunt ni 2,20 metres per sotal de la cota natural del terreny. En qualsevol cas, haurà de garantir-se l'adequada estabilitat i drenatge del mur de separació entre parcel·les.  
b) Les plataformes d'anivellació en l'interior de la parcel·la es realitzaran de manera que en cada punt aconseguisquen una cota per damunt o per sota del terreny natural que siga com a màxim la resultant de traçar un talús de relació 1:3 (altura:amplària), cap amunt o cap a baix respectivament, partint des dels punts màxims per damunt o per sota en la connexió al límit de parcel·la, expressats en l'apartat anterior.  
c) Els murs de contenció de les plataformes, en la seua connexió al límit de parcel·la, no superaran la cota d'1,50 metres per damunt ni 2,20 metres per sota de la cota natural del terreny en eixe punt.  
d) Els murs de contenció de plataformes, en l'interior de la parcel·la, no superaran en cap cas l'altura màxima de 3,70 metres.  
7. Els tancaments de parcel·la compliran les condicions següents:  
a) Altura màxima 2,20 metres.  
b) Part massissa d'altura màxima 0,90 metres i la resta amb tancament diàfan i enjardinat (reixes, tanques...).  
c) S'exclouen de la condició b) els tancaments en els límits de parcel·les en pendent, en què es realitzen anivellaments en terrasses dels assenyalats en el punt 6 anterior que, en les zones necessàries afectades pels anivellaments en terrasses, podran escalonar la part massissa fins a una altura màxima d'1,70 metres.  
Article 194. Condicions d'ocupació de parcel·la  
(article modificat)  
La modificació proposada afecta únicament el paràgraf 7, a) i b), que es redacten com seguix:  
7. Els tancaments de parcel·la compliran les condicions següents:  
a) Altura total fixa de 2'20 metres.  
b) Part massissa, en sòcol, d'altura fixa de 0,90 metres i la resta amb tancament diàfan i enjardinat (reixes, tanques...).  
Justificació i conveniència de la modificació:  
En l'articulat de la part especifica de les normes urbanístiques, les condicions d'altura del tancament tant del total com de la part massissa, es fixen com a altura màxima, la qual cosa deixa a la lliure conveniència del projectista l'altura final de la tanca, des de 0,00 a 2,20 metres, la qual cosa pot donar com a resultat propostes contràries a l'esperit de la norma.  
Per consegüent, a fi d'homogeneïtzar la percepció visual del conjunt i afavorir l'estètica de les construccions, s'establixen les dimensions de les distintes parts que componen el tancament de les parcel·les, en 0,90 metres de part massissa i la resta fins a 2,20 de part diàfana.  
Influència i abast de la modificació:  
La present modificació és de caràcter puntual i accessòria quant a la seua entitat i en cap cas afecta elements bàsics de planejament, ni el model territorial previst, ni els criteris respecte a l'estructura general i orgànica del territori.  
Tampoc es produïx cap canvi de zonificació o ús urbanístic de zones verdes o espais lliures, ni de qualificació, augment de volum o superfície edificable, per la qual cosa es fa innecessària l'aportació de qualsevol quadre comparatiu o suplement de dotacions.  
Així mateix, i per operar únicament sobre elements propis de l'ordenació detallada del sòl urbà, la modificació de l'articulat proposat no afecta, altera ni modifica l'ordenació estructural primària ni secundària.  
Modificació de les normes urbanístiques:  
La nova regulació de l'articulat proposat afecta únicament el text dispositiu de les normes urbanístiques, i no és necessària cap modificació en els actuals plans d'ordenació de les NNSS.  
Documents que queden afectats:  
La present modificació afecta els següents documents de les vigents NNSS.  
a) Memòria:  
Queda incorporada com a annex a la memòria de les normes urbanístiques de les normes subsidiàries d'Estivella, la present memòria justificativa de la modificació puntual núm. 8.  
b) Plans:  
No s'alteren ni modifiquen.  
Tramitació:  
La present modificació de les NNSS vigents a Estivella es tramita, a l'empara del que disposen l'article 94 i concordants de la Llei 16/2005, de 30 de desembre, Urbanística Valenciana. Igualment, de conformitat amb el que establix l'article 223.5 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, esta proposta de modificació puntual de les normes subsidiàries d'Estivella es tramitarà conforme al procediment previst per a l'aprovació de plans parcials, i es requerix, per tant, segons l'article 83.2.a) de la LUV, l'exposició pública per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini, l'expedient diligenciat haurà de trobar-se depositat, per a la seua consulta pública, en l'ajuntament afectat pel canvi d'ordenació.  
Òrgan competent per a la seua aprovació definitiva:  
Per tractar-se d'una modificació de Pla General referida únicament a elements d'ordenació detallada, l'òrgan competent per a l'aprovació definitiva correspon al Ple de l'Ajuntament d'Estivella, de conformitat amb allò que s'ha disposat en l'article 223.5 de l'esmentat ROGTU, si bé el dit acord ha d'adoptar-se per majoria absoluta del nombre legal de membres de la corporació, segons el que disposa el Llei 7/1985, de 2 d'abril, Reguladora de les Bases de Règim Local.  
Després de l'aprovació definitiva haurà de traslladar-se una còpia de l'expedient a la Conselleria de Territori i Habitatge perquè en prenga coneixement i als efectes oportuns, i serà suficient la publicació en ei Diari Oficial de la Comunitat Valenciana de l'acord d'aprovació definitiva per no comportar alteració de cap norma urbanística.  
Atés que l'article 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, establix que les modificacions dels plans es duran a terme segons el procediment establit per a cada tipus de pla, i que segons la Llei 16/2005, de 30 de desembre, Urbanística Valenciana, se circumscriuen, en este cas, a sotmetre el projecte, amb caràcter previ a la seua aprovació definitiva, a informació pública, per un període mínim d'un mes, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat, i haurà d'estar depositat durant el dit termini el projecte diligenciat del pla, per a la seua consulta pública, en l'ajuntament afectat pel canvi d'ordenació.  
Atés que d'acord amb el que establix l'article 91.1 de la Llei 16/2005, de 30 de desembre, Urbanística Valenciana "Correspon a l'Ajuntament aprovar definitivament els plans i programes d'iniciativa municipal o particular, sempre que no modifiquen l'ordenació estructural".  
Pren la paraula l'alcalde per a ressenyar que ja és un assumpte dictaminat favorablement. Per tant, es pregunta si hi ha objeccions i, com que no n'hi ha, el Ple de la corporació, per unanimitat dels regidors, acorda:  
Primer. Sotmetre a informació pública, per un termini d'un mes, el Projecte de Modificació Puntual de les Normes Subsidiàries de Planejament d'Estivella Núm. 8, que afecta únicament les zones qualificades pel planejament actual com a ZR1, ZR2 i modificant la part de la documentació escrita de les normes urbanístiques vigents, corresponent a l'articulat, fixant la nova redacció dels articles 121, 180 i 186, per mitjà d'anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant el dit termini el projecte diligenciat del pla, per a la seua consulta pública, en este Ajuntament.  
Segon. Transcorregut el dit termini, elevar al Ple de l'Ajuntament la corresponent proposta d'acord per a l'aprovació definitiva de la dita modificació, amb l'informe previ i la contestació de les al·legacions que, si és el cas, s'hagen pogut formular en el termini d'informació pública.»  
El que es fa públic per a general coneixement, a l'efecte del que disposa la Llei 16/2005, de 30 de desembre, i legislació en concordança.  
Estivella, 3 de novembre de 2009.- L'alcalde: Robert Renau.